चंडीगढ़ः सिखों के नौवें गुरु श्री गुरु तेग बहादुर जी के 400वें प्रकाश पर्व पर हरियाणा सरकार पानीपत में 24 अप्रैल को भव्य कार्यक्रम आयोजित कर रही है. इस कार्यक्रम का उद्देश्य हिंद की चादर श्री गुरु तेग बहादुर जी के मानवता, सद्भाव और शांति के संदेश को जन-जन तक पहुंचाना है. गुरु तेग बहादुर जी ने धर्म और मानवता की रक्षा करते हुए हंसते-हंसते अपने प्राणों का बलिदान दे दिया. श्री गुरु तेग बहादुर जी द्वारा किए गए बलिदान के कारण ही उन्हें 'हिंद की चादर' कहा जाता है.
 मुख्यमंत्री ने कहा कि श्री गुरु तेग बहादुर जी ने ना केवल हिंदुओं को जबरन धर्मांतरण से बचाया, बल्कि उन्होंने कश्मीरी पंडितों की भी बहुत मदद की. मुख्यमंत्री ने इतिहास का हवाला देते हुए बताया कि 25 मई, 1675 ई. को गुरु तेग बहादुर साहिब के दरबार श्री आनंदपुर साहिब में पंडित किरपा राम दत्त के नेतृत्व में 16 पंडितों के एक प्रतिनिधिमंडल ने फ़रियाद करने पहुंचा था.
 उन्होंने जबरन धर्म परिवर्तन, धार्मिक समारोहों पर प्रतिबंध, धार्मिक मंदिरों की तोड़फोड़ और जनसंहार पर विस्तार से बताया. गुरु साहिब ने उन्हें विश्वास दिलाया कि वे अत्याचार को रोकने के लिए बादशाह औरंगजेब से बात करेंगे. इस बीच, गुरु तेग बहादुर साहिब 10 जुलाई, 1675 ई. को चक्क नानकी (आनंदपुर साहिब) से भाई मतिदास, भाई सती दास और भाई दयाला जी के साथ दिल्ली के लिए रवाना हुए। लेकिन औरंगजेब की सेना ने सभी को बंदी बना लिया और धर्म परिवर्तन से मना करने पर खौफनाक यातनाएं देकर तीनों (भाई मतिदास, भाई सती दास और भाई दयाला जी) को गुरु साहिब के सामने शहीद कर दिया गया, श्री गुरु तेग बहादुर जी ने भी धर्म की रक्षा के लिए दिल्ली के चांदनी चौक पर अपना शीश कुर्बान कर दिया.
 श्री गुरु तेग बहादुर जी मानवीय धर्म एवं वैचारिक स्वतंत्रता के लिए अपनी महान शहादत देने वाले एक क्रांतिकारी युग पुरुष थे. श्री गुरु तेग बहादुर जी ने हमेशा यही संदेश दिया कि किसी भी इंसान को ना तो डराना चाहिए और ना ही डरना चाहिए. उन्होंने दूसरों को बचाने के लिए अपनी कुर्बानी दी. वे हमेशा कमजोरों के रक्षक बनें.
 मुख्यमंत्री श्री मनोहर लाल ने आम जनता सेआम जनता से अपील की है कि सभी पानीपत में रविवार को आयोजित किए जा रहे श्री गुरु तेग़ बहादुर के 400 में प्रकाश पर्व के आयोजन में अधिक से अधिक संख्या में पहुँचे और इस भव्य एवं एतिहासिक आयोजन का हिस्सा बनें.
 
चंडीगढ़ः सिखों के नौवें गुरु श्री गुरु तेग बहादुर जी के चार सौवें प्रकाश पर्व पर हरियाणा सरकार पानीपत में चौबीस अप्रैल को भव्य कार्यक्रम आयोजित कर रही है. इस कार्यक्रम का उद्देश्य हिंद की चादर श्री गुरु तेग बहादुर जी के मानवता, सद्भाव और शांति के संदेश को जन-जन तक पहुंचाना है. गुरु तेग बहादुर जी ने धर्म और मानवता की रक्षा करते हुए हंसते-हंसते अपने प्राणों का बलिदान दे दिया. श्री गुरु तेग बहादुर जी द्वारा किए गए बलिदान के कारण ही उन्हें 'हिंद की चादर' कहा जाता है. मुख्यमंत्री ने कहा कि श्री गुरु तेग बहादुर जी ने ना केवल हिंदुओं को जबरन धर्मांतरण से बचाया, बल्कि उन्होंने कश्मीरी पंडितों की भी बहुत मदद की. मुख्यमंत्री ने इतिहास का हवाला देते हुए बताया कि पच्चीस मई, एक हज़ार छः सौ पचहत्तर ई. को गुरु तेग बहादुर साहिब के दरबार श्री आनंदपुर साहिब में पंडित किरपा राम दत्त के नेतृत्व में सोलह पंडितों के एक प्रतिनिधिमंडल ने फ़रियाद करने पहुंचा था. उन्होंने जबरन धर्म परिवर्तन, धार्मिक समारोहों पर प्रतिबंध, धार्मिक मंदिरों की तोड़फोड़ और जनसंहार पर विस्तार से बताया. गुरु साहिब ने उन्हें विश्वास दिलाया कि वे अत्याचार को रोकने के लिए बादशाह औरंगजेब से बात करेंगे. इस बीच, गुरु तेग बहादुर साहिब दस जुलाई, एक हज़ार छः सौ पचहत्तर ई. को चक्क नानकी से भाई मतिदास, भाई सती दास और भाई दयाला जी के साथ दिल्ली के लिए रवाना हुए। लेकिन औरंगजेब की सेना ने सभी को बंदी बना लिया और धर्म परिवर्तन से मना करने पर खौफनाक यातनाएं देकर तीनों को गुरु साहिब के सामने शहीद कर दिया गया, श्री गुरु तेग बहादुर जी ने भी धर्म की रक्षा के लिए दिल्ली के चांदनी चौक पर अपना शीश कुर्बान कर दिया. श्री गुरु तेग बहादुर जी मानवीय धर्म एवं वैचारिक स्वतंत्रता के लिए अपनी महान शहादत देने वाले एक क्रांतिकारी युग पुरुष थे. श्री गुरु तेग बहादुर जी ने हमेशा यही संदेश दिया कि किसी भी इंसान को ना तो डराना चाहिए और ना ही डरना चाहिए. उन्होंने दूसरों को बचाने के लिए अपनी कुर्बानी दी. वे हमेशा कमजोरों के रक्षक बनें. मुख्यमंत्री श्री मनोहर लाल ने आम जनता सेआम जनता से अपील की है कि सभी पानीपत में रविवार को आयोजित किए जा रहे श्री गुरु तेग़ बहादुर के चार सौ में प्रकाश पर्व के आयोजन में अधिक से अधिक संख्या में पहुँचे और इस भव्य एवं एतिहासिक आयोजन का हिस्सा बनें.